**Ministru kabineta noteikumu projekta “Kuģu atkritumu pieņemšanas kārtība un kuģu atkritumu apsaimniekošanas plānu izstrādes kārtība” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Kuģu atkritumu pieņemšanas kārtība un kuģu atkritumu apsaimniekošanas plānu izstrādes kārtība” (turpmāk – noteikumu projekts) mērķis ir pārņemt Eiropas Parlamenta un Padomes 2019.gada 17.aprīļa Direktīvu (ES) 2019/883 par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES[[1]](#footnote-2) un atceļ Direktīvu 2000/59/EK.  Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Vides aizsardzības un reģionālās attīstības ministrijas (turpmāk – Ministrija) iniciatīvas, lai pārņemtu Eiropas Parlamenta un Padomes 2019.gada 17.aprīļa Direktīvu (ES) 2019/883 par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēdējā laikā ir aktualizējusies jūras piegružošanas (jūru piesārņojošo atkritumu/ *marine litter*) problēma, kam, atbilstoši zinātniskajiem pētījumiem, ir negatīva ietekme uz jūras ekosistēmām un cilvēku veselību. Lai gan jūras piegružošanas avoti lielākoties atrodas uz sauszemes, arī kuģošanai ir svarīga loma saistībā ar sadzīves atkritumu un kuģu darbības atkritumu novadīšanu jūras vidē. Atkritumu novadīšana no kuģiem rada pieaugošu apdraudējumu jūras videi. Nopietnas bažas rada arī kuģu notekūdeņu novadīšanas izraisītā eitrofikācija, it īpaši no lieliem pasažieru kuģiem atsevišķu jūru teritorijās, piemēram, Baltijas jūrā, kā arī jūrā novadīto naftas atkritumu ietekme uz jūras dzīvotnēm un ekosistēmām. Pieaug arī jūras piesārņojuma ar plastmasu problēma.  Direktīva 2000/59/EK[[2]](#footnote-3) nosaka prasības kuģu radīto atkritumu pieņemšanas iekārtām ostās un atkritumu nodošanai šajās iekārtās. Tā nodrošina arī attiecīgo starptautisko normu - 1973. gada Starptautiskās konvencijas par piesārņojuma novēršanu no kuģiem, kas grozīta ar tās 1978. gada protokolu (turpmāk - MARPOL konvencija[[3]](#footnote-4)) - ievērošanu. Tomēr Direktīvas 2000/59/EK prasības ir vērstas uz ostu darbību, bet MAPROL konvencijas prasības galvenokārt attiecas uz darbībām jūrā. Tāpēc Direktīva 2000/59/EK vienlaikus piemēro un papildina MARPOL konvencijas prasības, regulējot juridiskos, praktiskos un finansiālos jautājumus starp kuģi un ostu. Šobrīd, 17 gadus pēc tās stāšanās spēkā, Direktīvu 2000/59/EK bija nepieciešams pārskatīt, jo situācija ir būtiski mainījusies un arī MARPOL konvencijā ir stiprināta ar attiecīgiem grozījumiem, tāpēc pašreiz Direktīvas 2000/59/EK definīcijas un darbības joma vairs neatbilst starptautisko prasību ietvaram.  Direktīvas 2019/883/ES (turpmāk – Direktīva) mērķis irsasniegt augstāku jūras vides aizsardzības līmeni, samazinot atkritumu novadīšanu jūrās, kā arī mazināt administratīvo slogu un uzlabot normatīvo regulējumu kuģu atkritumu nodošanas ostu pieņemšanas iekārtās jomā. Direktīva ietver arī izmaiņas direktīvā 2010/65/ES par ziņošanas formalitātēm[[4]](#footnote-5).  Direktīva nodrošina, ka ES prasības tiek pēc iespējas saskaņotas ar MARPOL konvencijas prasībām, it īpaši attiecībā uz darbības jomu, definīciju un paziņošanas formām.  Definīcijas:  Kuģu atkritumi.  Līdzšinējā direktīvas 2000/59/EK definīcija “kuģu radītie atkritumi” Direktīvā tiek aizstāta ar jaunu terminu “kuģu atkritumi”, kas ietver arī kravas atliekas, kā arī MARPOL VI pielikumā minētos atkritumus, tas ir atkritumus no izplūdes gāzu attīrīšanas sistēmām izplūdes gāzu recirkulācijas sistēmām[[5]](#footnote-6). Termins ‘kuģu atkritumi” ietver arī pasīvi izzvejotus atkritumus, tas ir zvejas darbību laikā tīklos savāktos atkritumus.  2021.gada 1.janvārī stājās spēkā grozījumi MARPOL konvencijas II pielikumā, kā rezultātā tika ieviests jaunu produktu veids - peldošas noturīgas vielas (*persistent floaters*). Grozīts tika arī Starptautiskais kodekss par kuģu konstrukciju un aprīkojumu, kuri pārvadā bīstamās ķīmiskās vielas kā lejamkravas (IBC kodekss), pārskatot vielu kategorizāciju un prasības vielu pārvadāšanai un novadīšanai. Jaunās prasības radīja situāciju, ka daudziem produktiem, pēc to izkraušanas jāveic tvertņu pirmsmazgāšana (*prewash*) un šī procesa beigās radītais maisījums jānodod krasta pieņemšanas iekārtās. Šis maisījums būtu klasificējams kā kravu pārpalikumi, kuri radušies pēc tvertņu tīrīšanas.  Atbilstoši MARPOL II pielikuma noteikumiem, pēc X kategorijas kaitīgu vielu izkraušanas  un peldošu noturīgu vielu izkraušanas ir jāveic tvertņu pirmskalošana (*prewash*) un iegūtais maisījums jānodod ostas pieņemšanas iekārtās.  Tipiska krava šajā segmentā ir palmu eļļa. Var būt situācijas, kad pirmsmazgāšanas skalošanas procesu un nodošanas faktu ostas pieņemšanas iekārtā jāapliecina inspektoram (Latvijā - ostas valsts kontroles inspektoram).  Jēdziens “atbilstošas kuģu atkritumu pieņemšanas iekārtas ostās” Direktīvā ir skaidrāk aprakstīts, ņemot vērā Starptautiskās Jūrniecības organizācijas (turpmāk – IMO) vadlīnijas.  Tāpat kā Direktīva 2000/59/EK, arī Direktīva aptver plašāku darbības jomu, jo attiecas uz visiem jūras kuģiem un uz visām ES ostām, kurās piestāj šie kuģi. Kuģis ir jebkura veida jūras kuģis, ko ekspluatē jūras vidē, tostarp zvejas kuģis un atpūtas kuģis.  Direktīva nosaka stingrākas prasības nekā MARPOL konvencija attiecībā uz visu iesaistīto pušu pienākumiem.  Galvenās jomas, kurās arī turpmāk atšķirsies Direktīvas un MARPOL konvencijā ietvertais regulējums:   * atkritumu pieņemšanas un apsaimniekošanas plāni; * izmaksu atgūšanas sistēmu izveide un darbība; * obligāta informācijas sniegšana par iepriekšējo paziņojumu par atkritumiem un par atkritumu pieņemšanu; * inspekciju režīms; * regulārā satiksmē iekļautajiem kuģiem paredzētais atbrīvojumu režīms.   Direktīvas jaunās prasības ietver:  Prasības dalītai atkritumu vākšanai ostās, kas izriet no Atkritumu pamatdirektīvas[[6]](#footnote-7), ir skaidri noteiktas Direktīvas 4. pantā.  Atkritumu pieņemšanas un apsaimniekošanas plāniem ir noteiktas konkrētas prasības Direktīvas 5. pantā un 1. pielikumā. Atbilstoši Direktīvai apsaimniekošanas plānu atjauno ne retāk kā reizi piecos gados, kā arī ja notiek būtiskas izmaiņas.  Stimulējošie instrumenti atkritumu nodošanas veicināšanai: Direktīvas 8. pantā ir noteikti galvenie principi, kas jāiekļauj visās maksājumu sistēmās, kuras izveidotas atbilstoši Direktīvai. Tiek ietverta arī saikne starp maksājuma apmēru un kuģu radīto atkritumu pieņemšanas iekārtu ostās apsaimniekošanas izmaksām, skaidrots, kādas izmaksas tiek iekļautas netiešajā maksā, un galvenās prasības caurspīdīguma nodrošināšanai.  Obligātās atkritumu nodošanas prasības ieviešana:  IMO 2018.gada 1.martā pieņēma pārskatītās “Konsolidētās pamatnostādnes ostas atkritumu pieņemšanas iekārtu nodrošinātājiem un lietotājiem” (MEPC.1/Circ.834 /Rev1*“Consolidated Guidance for port reception facility providers and users*”), kas ietver standarta formātus paziņojumam par atkritumiem, atkritumu nodošanas kvītij un ziņošanai par domājamu ostas atkritumu pieņemšanas iekārtu neatbilstību, kā arī atkritumu pieņemšanas iekārtu ziņošanas prasības. Iepriekšējās paziņošanas veidlapa, kas minēta Direktīvas 6. pantā, ir pilnībā precizēta atbilstoši Konsolidētajām pamatnostādnēm un ir iekļauta Direktīvas 2. pielikumā. Pēc atkritumu nodošanas ostas iekārtās kuģim izsniedz atkritumu pieņemšanas apliecinājumu (kvīti) (Direktīvas 7. pants), kas satur informāciju, kura kuģim ir elektroniski jāpaziņo ziņošanas sistēmā pirms atiešanas no ostas. Kuģis drīkst nenodot atkritumus, ja tam ir pietiekama atkritumu uzglabāšanas ietilpība.  Eiropas Komisijai (turpmāk – Komisija) tiek paredzētas tiesības izdot ieviešanas aktu par pietiekamu atkritumu uzglabāšanas ietilpību uz kuģa. Direktīvas 7. pants arī ierobežo iespējas izmantot izņēmumu, pamatojoties uz pietiekamu atkritumu uzglabāšanas ietilpību, proti, ja nākamā osta atrodas ārpus Eiropas Savienības (turpmāk – ES) vai ja ir pamatoti uzskatīt, ka nākamajā ostā nav piemērotu iekārtu, vai ja nākamā osta nav zināma, ES dalībvalsts pieprasa, lai kuģis nodod visus savus atkritumus pirms ostas atstāšanas.  Atbrīvojumu režīms kuģiem regulārā satiksmē:Direktīvas 9.pantā tiek precizēti atbrīvojumu piešķiršanas kritēriji. Tiek noteikts standartizēts atbrīvojuma sertifikāts (Direktīvas 5.pielikums).  Zvejas kuģi un atpūtas kuģi:Spēkā esošajā Direktīvā 2000/59/EK uz zvejas kuģiem un nelieliem atpūtas kuģiem neattiecas atsevišķas prasības. Direktīvā šīs prasības ir pārskatītas attiecībā uz lielākiem kuģiem atkarībā no to garuma un tilpības:  1) uz zvejas kuģiem un atpūtas kuģiem attiecas prasības par netiešo maksu (jeb sanitāro maksu) – tiem būs jāmaksā netiešā maksa neatkarīgi no tā, vai tie nodod atkritumus vai ‑ nē. Tomēr šāds regulējums arī dod kuģiem iespējas nodot to atkritumus bez papildus samaksas;  2) uz zvejas kuģiem un atpūtas kuģiem, kuru garums pārsniedz 45 metrus, attiecas prasība sniegt informāciju par atkritumiem un par atkritumu nodošanu.  3) zvejas kuģim ostas atkritumu pieņemšanas iekārtās ir jānodod arī zvejas tīklos pasīvi notvertos atkritumus. Eiropas Parlamenta un Padomes 2014. gada 15. maija Regulas Nr.508/2014/ES par Eiropas Jūrlietu un zivsaimniecības fondu (turpmāk - EJZF) 40. pants paredz, ka EJZF var atbalstīt „zvejnieku veiktu atkritumu savākšanu jūrā, piemēram, pazaudētu zvejas rīku un jūras piesārņojuma savākšanu”. Tādējādi tiek veicināts, ka tiek nodoti pasīvi nozvejotie atkritumi un pazaudētie zvejas rīki.  Inspekcijas. Direktīvas 10. pants paredz, ka uz visiem kuģiem var veikt inspekcijas, tostarp, izlases veida inspekcijas, lai pārbaudītu kuģu atbilstību Direktīvas prasībām. Direktīvas 11. pantā ir precizētas prasības kuģu inspekcijām: inspekcijas nodrošina tādā apmērā, kas atbilst vismaz 15 % no ostā gada laikā piestājušo atsevišķo kuģu kopskaita; inspicējamos kuģus izvēlas uz ES risku balstītā atlases mehānisma pamata; pēc iespējas, inspicē arī kuģus, uz kuriem neattiecas normatīvie akti par ostu formalitātēm.  Ziņošana un informācijas apmaiņa. Direktīvas 13.pants nosaka, ka ziņošana un informācijas apmaiņa ir balstīta ES kuģošanas informācijas un apmaiņas sistēmā *SafeSeaNet* un nosaka, kāda informācija ir elektroniski jāpaziņo saskaņā ar direktīvu 2010/65/ES, tajā skaitā informācija no iepriekšējā paziņojuma par atkritumiem, no atkritumu nodošanas veidlapas un no atbrīvojuma sertifikāta.  Saskaņā ar Direktīvas 8.panta 7.punktu  dalībvalstis nodrošina, ka tiek vākti uzraudzības dati par pasīvi izzvejoto atkritumu apjomu un daudzumu, un šādus uzraudzības datus dara zināmus Komisijai. Lai noteiktu uzraudzības datu metodoloģiju un ziņošanas formātu, Komisija pieņem īstenošanas aktus[[7]](#footnote-8).  Atbilstoši Direktīvai, atkritumu pieņemšanas, savākšanas, glabāšanas, apstrādes un apglabāšanas procedūrām visos aspektos būtu jāatbilst vides pārvaldības programmai, kas ir piemērota tam, lai pakāpeniski samazinātu šo pasākumu ietekmi uz vidi. Šādas atbilstības prezumpcija pastāv, ja procedūras ir saskaņā ar Eiropas Parlamenta un Padomes Regulu (EK) Nr. 1221/2009.[[8]](#footnote-9)  **Situācija Latvijā.**  Direktīvas regulējums nav pretrunā Latvijas kā IMO dalībvalsts starptautiskajām saistībām.  Direktīvas **2000/59/EK** prasības Latvijas tiesību aktos ir pārņemtas ar Ministru kabineta 2002. gada 8. oktobra noteikumiem Nr. 455 “Kuģu radīto atkritumu un piesārņoto ūdeņu pieņemšanas kārtība un kuģu radīto atkritumu apsaimniekošanas plānu izstrādes kārtība” (turpmāk – MK noteikumi Nr. 455). Atsevišķas Direktīvas normas ir pārņemtas ar Ministru kabineta 2012. gada 15. maija noteikumiem Nr. 339 „Noteikumi par ostu formalitātēm” (turpmāk - Ostu formalitāšu noteikumi). Arī Komisijas 2015. gada 18. novembra Direktīvas 2015/2087/ES, ar ko groza Direktīvas 2000/59/EK II pielikumu prasības ir pārņemtas ar Ostu formalitāšu noteikumiem (proti, ar Ministru kabineta 2017. gada 3. janvāra noteikumu Nr. 15 “Grozījumi Ministru kabineta 2012. gada 15. maija noteikumos Nr. 339 „Noteikumi par ostu formalitātēm”” 1. pielikumu „Paziņojums par atkritumu nodošanu”).  Direktīva **2000/59/EK** attiecas uz visiem kuģiem, izņemot tās 3. pantā minētos nosacījumus. Direktīvas 6. pantā minētais (Paziņošana) neattiecas uz zvejas kuģi vai atpūtas kuģi, kuram atļauts vest ne vairāk par 12 pasažieriem. Tā kā zvejas kuģiem nav pienākuma paziņot par atkritumiem, tad arī šobrīd nav ticamas informācijas par nodoto atkritumu apjomu ostās (vispārpieejamos konteineros ostas teritorijā) un atkritumu apsaimniekošanas uzņēmumiem atbilstoši individuāliem līgumiem ar zvejniecības uzņēmumiem[[9]](#footnote-10).  Saskaņā ar Ostu formalitāšu noteikumu 50. punktu šo noteikumu 46., 48. un 49.punktā minēto ostu formalitāšu ievērošanu kontrolē Krasta apsardzes dienests sadarbībā ar Valsts vides dienestu. Krasta apsardzes dienests kontrolē, vai iepriekšējs paziņojums par atkritumu nodošanu ir iesniegts nacionālajā SSN (*SafeSeaNet*) sistēmā.  Valsts vides dienests (turpmāk – VVD) kontrolē iesniegtā iepriekšējā paziņojuma satura atbilstību Ostu formalitāšu noteikumu 1. pielikumam.  Minēto institūciju rīcībā ir apkopota informācija par to kuģu skaitu, uz kuriem attiecas spēkā esošās direktīvas **2000/59/EK** prasības. VVD veic kontroli uz aptuveni 10 % no gadā ienākošo tirdzniecības kuģu (neskaitot prāmjus un kruīza kuģus, kuri arī tiek kontrolēti un pārbaudīti) skaita. 2017. gadā ar bruto tilpību 100 tonnas un vairāk Latvijā ir reģistrēti 54 zvejas kuģi, Direktīvas tvērumam atbilstoša lieluma 15 ārvalstu zvejas kuģi izkrāvušies Latvijas ostās. Pēc Direktīvas pārņemšanas var paredzēt, ka gadā papildus būs jāveic 7 - 8 atkritumu apsaimniekošanas noteikumu ievērošanas inspekcijas uz zvejas kuģiem. VVD rīcībā nav informācijas par atpūtas kuģu un citu kuģu skaitu, kuri atbilst Direktīvas prasībām. 2020.gadā zvejas kuģu flotē reģistrēti trīs 104 m gari kuģi, deviņi kuģi 30 – 67 m, 35 kuģi 20 – 29,9m, 19 kuģi 10 - 19.9 m, 136 kuģi –6 - 9,99 m un 614 kuģi – līdz 6 m gari.  Latvijā 2020.gadā jūrā un piekrastē bija 941 piekrastes pašpatēriņa zvejnieks un 164 piekrastes komerczvejnieki, 33 komerczvejnieki, kuri zvejo Rīgas jūras līcī un Baltijas jūrā (aiz piekrastes), kā arī 4 tāljūras komerczvejnieki, kurus kontrolē VVD.  Direktīva paplašina paziņošanas prasību, attiecinot to arī uz nozaudētiem zvejas rīkiem un pasīvi izzvejotiem atkritumiem. Sistēma darbojas attiecībā uz citiem kuģiem (bet ne zvejas kuģiem) un ietver arī “zvejas rīkus”, par ko var ziņot ostas atkritumu paziņošanas sistēmā. Latvijas zvejas flotē ir relatīvi nelieli kuģi (aptuveni 80% Latvijas ostās reģistrēto kuģu ir mazāki par 10 m).[[10]](#footnote-11) Tāpēc šādu kuģu integrēšana ziņošanas sistēmā mazo kuģu īpašniekiem varētu būt apgrūtinošs administratīvais slogs.  Mazapjoma zvejniekiem papildus atkritumu veidu šķirošana varētu radīt grūtības, nepietikt kapacitātes, jo jau šobrīd uz klāja jābūt triju veidu atkritumu konteineriem: plastmasai, stiklam, tostarp, bulbs un pārējiem atkritumiem. Mazapjoma zvejnieki izmanto nelielas piestātnes, kas parasti nodrošina vienu konteineru, taču ir piestātnes, kurās tiek nodrošināta šķirošana (vismaz papīram, stiklam, plastmasai). Šie kuģi nemaksā netiešo jeb sanitāro maksu un tādējādi nevar saņemt ostas atkritumu apsaimniekošanas pakalpojumus, bet tiem ir jāslēdz līgums ar attiecīgās pašvaldības atkritumu apsaimniekošanas uzņēmumu, veicot samaksu par nodoto atkritumu apjomu. Gaidīšana uz ostas pakalpojuma sneidzēju varētu radīt lieku kavēšanos un ietekmēt darba efektivitāti.  Prasības piesārņošanas novēršanai no jūras zvejas kuģiem regulē Ministru kabineta 2006.gada 28.marta noteikumi Nr.248 “Noteikumi par jūras zvejas kuģu drošību.[[11]](#footnote-12)” Noteikumi nosaka drošības prasības esošiem un jauniem jūras zvejas kuģiem (izņemot atpūtas kuģus, kas nodarbojas ar nekomerciālu zvejniecību), kuru garums ir 12 metri un lielāks (turpmāk - zvejas kuģi), ja noteikumos nav norādīts citādi, kas atbilst vismaz vienam no šādiem nosacījumiem: 1) reģistrēti Latvijas Kuģu reģistrā; 2) nodarbojas ar zveju Latvijas teritoriālajos ūdeņos; 3) nodod nozveju Latvijas ostās. Šo noteikumu izpratnē zvejas kuģis ir kuģis, kas ir īpaši aprīkots un tiek komerciāli izmantots zivju un citu jūras dzīvo resursu ķeršanai jeb zvejai. Noteikumi Nr.818 nosaka konkrētus nosacījumus jūras zvejas kuģiem piesārņojuma ar naftu, notekūdeņiem un atkritumiem novēršanai, tajā skaitā atbilstoši MARPOL konvencijas I, IV un V pielikumā noteiktajām prasībām.  Plastmasu saturošu izstrādājumu likuma[[12]](#footnote-13) (27.05.2021.) mērķis ir novērst un samazināt konkrētu plastmasu saturošu izstrādājumu un plastmasu saturošu zvejas rīku ietekmi uz vidi, īpaši ūdens vidi, cilvēka veselību, kā arī veicināt pāreju uz aprites ekonomiku. Likuma 14.panta sestā daļa paredz deleģējumu Ministru kabinetam līdz 2022.gada 1.janvārim noteikt kārtību, kādā ražotājs iesniedz Valsts vides dienestam ziņojumu par plastmasu saturošu zvejas rīku un to atkritumu apsaimniekošanu, ziņojuma formu un tajā iekļaujamo informāciju. Saskaņā ar likuma 15. panta pirmo daļu Valsts vides dienests, pamatojoties uz ražotāju un ražotāja paplašinātās atbildības sistēmas komersantu iesniegtajiem pārskatiem, katru kalendāro gadu sagatavo ziņojumu par vienreizlietojamiem plastmasu saturošiem izstrādājumiem, zvejas rīkiem un to apsaimniekošanu.  Atbilstība starptautiskajām prasībām. Latvija ir ratificējusi MARPOL konvenciju. Līdz ar to Latvijai ir saistošs arī MARPOL konvencijas V pielikums „Noteikumi attiecībā uz kuģu radīto atkritumu izraisītā piesārņojuma novēršanu“(turpmāk – V pielikums). Saskaņā ar MARPOL konvencijas V pielikumu Baltijas jūras reģions (turpmāk – Baltijas jūra) ir noteikts kā īpašā teritorija. MARPOL konvencijas V pielikuma 8. noteikuma 2. punkts „Pieņemšanas iekārtas īpašajās teritorijās” noteic, ka: “valdība katrai tādai šīs konvencijas Pusei, kuras krasta līnija robežojas ar īpašo teritoriju, apņemas nodrošināt to, lai visās ostās, kas atrodas attiecīgajā īpašajā teritorijā, pēc iespējas ātrāk ierīkotu pieņemšanas iekārtas ņemot vērā īpašās vajadzības, kādas ir kuģiem, kuri tiek ekspluatēti šajās teritorijās.”  Nosacījumus notekūdeņu novadīšanai no kuģiem nosaka MARPOL IV pielikums „Noteikumi par piesārņojuma ar notekūdeņiem no kuģiem novēršanu”. Ar IMO Jūras vides aizsardzības komitejas 2011. gada 15. jūlija rezolūciju MEPC 200(62) tika pieņemti grozījumi MARPOL konvencijas IV pielikumā, nosakot Baltijas jūru kā īpašo teritoriju. Grozījumi, kas stājās spēkā 2013. gada 1. janvārī, ietver papildu prasības notekūdeņu novadīšanai īpašajās teritorijās no pasažieru kuģiem. Saskaņā ar MARPOL IV pielikuma 12bis noteikumu Baltijas jūras reģiona valstis ir paziņojušas IMO, ka to ostās un termināļos, kurus izmanto pasažieru kuģi, ir atbilstošas kuģu notekūdeņu pieņemšanas iekārtas. Pēc šāda paziņojuma saņemšanas IMO ir noteikusi notekūdeņu no pasažieru kuģiem novadīšanas Baltijas jūrā prasību faktiskos spēkā stāšanās datumus:   * jauniem pasažieru kuģiem – sākot ar 2019. gada 1. jūniju; * esošiem pasažieru kuģiem - sākot ar 2021. gada 1. jūniju.   Latvija ir 1992. gada Baltijas jūras reģiona jūras vides aizsardzības konvencijas (Helsinku konvencijas) un attiecīgi Helsinku komisijas (HELCOM) dalībvalsts. Kopš 2010. gada HELCOM ietvaros darbojas Baltijas jūras sadarbības platforma, lai novērtētu pasažieru kuģu notekūdeņu pieņemšanas iekārtu atbilstību galvenajās ostās, kurā piedalās arī Rīgas brīvostas pārvaldes pārstāvji.  HELCOM 2007. gada 15. novembra rekomendācijā 28E/10 „Par „netiešās maksas” sistēmas piemērošanu kuģu atkritumiem un zvejas tīklos notvertajiem atkritumiem Baltijas jūras reģionā” ieteikts, pieņemot kuģu atkritumus ostā, „netiešās maksas” sistēmu attiecināt arī uz zvejas tīklos notvertajiem atkritumiem. Tomēr Latvijas normatīvie akti šobrīd neparedz iespēju un prasību zvejas tīklos notvertos atkritumus nodot atkritumu pieņemšanas iekārtās ostās.  Direktīvas 3. pants nosaka, ka dalībvalstis veic pasākumus, lai nodrošinātu, ka nekomerciālā (valsts) dienestā nodarbināti kuģi, tai skaitā kara kuģi, „nodod atkritumus un kravu atliekas, ciktāl tas ir saprātīgi un lietderīgi, saskaņā ar šo direktīvu.” Pildot vides aizsardzības prasības, tai skaitā atkritumu no kuģiem apsaimniekošanu, Nacionālo Bruņoto spēku (turpmāk – NBS) Jūras spēki vadās pēc Aizsardzības ministrijas un NBS vadlīnijām, ievēro NATO Standartizācijas līgumu prasības un starptautisko vides aizsardzības standartu prasības (ISO un EMAS). Valsts dienesta kuģi, izņemot kara kuģus un kara flotes palīgkuģus,nododotkuģu radītos atkritumus, ievēro Latvijas normatīvo aktu, starptautisko konvenciju, tai skaitā, MARPOL un Helsinku konvencijas prasības.  MK noteikumi Nr. 455 nosaka, ka atkritumu apsaimniekošanas plānu atjauno ne retāk kā reizi trijos gados, kā arī, ja notiek būtiskas pārmaiņas ostas darbībā. Lai ostu pārvaldēm būtu saprotams, kad būtu nepieciešams pārskatīt savus atkritumu apsaimniekošanas plānus un atkārtoti tos saskaņot ar kompetento institūciju, ir nepieciešams skaidrot jēdzienu „būtiskas pārmaiņas ostas darbībā”, kas var ietvert tādas izmaiņas kā, piemēram, ostas darbības būtiska paplašināšanās (pārkrauto kravu veidi un apjomi, ienākošo kuģu daudzums un tips, kas maina atkritumu veidu un apjomu), atkritumu apsaimniekošanas sistēmas būtiskas izmaiņas (jaunas pieņemšanas iekārtas, mainās uzņēmumi, kas tās apsaimnieko, mainās ziņošanas kārtība) u.c. izmaiņas, kas ietekmē atkritumu apsaimniekošanas plāna atbilstību un īstenošanu.  Latvijas ostās ir iespējams nodot visa veida kuģu atkritumus(atbilstoši tam, kādi kuģi parasti apmeklē ostas), kādus tām būtu jāpieņem atbilstoši MK noteikumiem Nr. 455.  Latvijas karoga kuģim, kas no citiem kuģiem pieņem naftas atkritumus un kaitīgās šķidrās vielas saturošus ūdeņus ostas akvatorijā un Latvijas ūdeņos, saskaņā ar MARPOL konvencijas I pielikuma prasībām ir nepieciešams Latvijas Jūras administrācijas apstiprināts avāriju seku likvidācijas plāns saskaņā ar Jūrlietu pārvaldes un jūras drošības likuma 6.panta 1.daļas 3.punkta c) apakšpunktā noteikto pienākumu.  Atkritumu apsaimniekošanas plānu esamība un atbilstība Latvijas ostās.  Esamība:2018. gada 26. martā spēkā esošs plāns ir Rīgas, Ventspils, Liepājas, Skultes, Mērsraga, Pāvilostas un Jūrmalas ostai, bet Salacgrīvas, Engures un Rojas ostās plāns tiek atjaunots. Atbilstība:Ņemot vērā jaunās prasības, ostām vajadzēs grozīt plānus un pašreiz esošo kuģu atkritumu apsaimniekošanas kārtību.  Ziņošana un informācijas apmaiņa. Noteikumu projekts paredz, ka Direktīvas 7. panta 3. punktā noteiktā ziņošanas prasība par kuģa atkritumu nodošanu tiks nodrošināta, izmantojot atkritumu pārvadājumu uzskaites valsts informācijas sistēmā[[13]](#footnote-14) integrētu elektronisko kuģu atkritumu un piesārņoto ūdeņu pieņemšanas uzskaites sistēmu (KAUPS).  Valsts vides dienests sadarbībā ar biedrību “*International Transport Development Association*" Latvijas Vides aizsardzības fonda finansēta projekta ietvaros ir izstrādājis elektronisko kuģu atkritumu un piesārņoto ūdeņu pieņemšanas uzskaites sistēmu (KAUPS). KAUPS ir paredzēta kā valsts informācijas sistēma, tās pārzinis ir Valsts vides dienests (turpmāk – VVD). KAUPS ir savietojama ar Starptautisko kravu loģistikas un ostu informācijas sistēmu (SKLOIS), lai nodrošinātu informācijas par kuģa atkritumiem iesniegšanu Eiropas Savienības kuģošanas informācijas un apmaiņas sitēmai (SafeSeaNet). Informācijas apmaiņa reālā laikā, izmantojot KAUPS, nodrošinās VVD efektīvu kontroles veikšanu, ka arī tiešsaistes informācijas pieejamību ostām un citiem iesaistītiem dienestiem. Datu apmaiņas efektivitātes uzlabošanas un datu atkārotas ievades samazināšanas nolūkā jaunā sistēma brīdī, kad tiks aizpildīta kuģa atkritumu nodošanas veidlapa, pārsūtīs Direktīvā prasītos datus uz SKLOIS. Kuģa kapteiņa vai kuģa aģenta apstiprināto informāciju par nodotajiem kuģa atkritumiem KAUPS automātiski nosūta kuģa kapteinim (izmantojot tiešsaistes adresi), atkritumu pārvadājumu uzskaites valsts informācijas sistēmā (APUS), SKLOIS, Ostas informācijas sistēmām un citām iesaistītajām datu un informācijas apmaiņas sistēmām.  Līdz 2022.gada 31.decembrim KAUPS ir paredzēts integrēt atkritumu pārvadājumu uzskaites valsts informācijas sistēmā (turpmāk - APUS), kas ilgtermiņā nodrošinātu stabilu KAUPS darbību un tās pārvaldību. KAUPS būtība ir aizstāt pašreiz izmantotās kuģu atkritumu pieņemšanas veidlapas papīra formātā ar elektronisku veidlapu, bet datu kopa par attiecīgo kuģi tiks automātiski nosūtīta uz SKLOIS katru reizi, kad kuģis nodos atkritumus. APUS (t.sk., KAUPS) sistēmas obligāta lietošana ir noteikta noteikumu projektā. Noteikumu projekta Pārejas noteikumi paredz, ka KAUPS sāk izmantot 2022. gada 1.janvārī. Pārejas periodā līdz 2021. gada 31. decembrim izmanto noteikumu projekta 4.pielikumā ietverto veidlapu par kuģa atkritumu pieņemšanu papīra vai elektroniskā formātā. Lai atvieglotu visu iesaistīto pušu darbu, paredzēts, ka izmantojot KAUPS sistēmu, kuģiem nebūs nepieciešams atkārtoti ievadīt datus no papīra veidlapas, bet KAUPS aplikācija nosūtīs nepieciešamos datus par kuģa veidlapu automātiski, tādējādi samazinot kļūdu risku un uzlabojot datu reāllaika plūsmu. Vienlaikus, automātiski ģenerētā kuģa atkritumu pieņemšanas pavadzīme neatbrīvo komersantu (atkritumu apsaimniekotāju) no ievadītās informācijas pārbaudīšanas un kļūdu gadījumā – no precizēšanas. Atkritumu apsaimniekotājam ir tiesības veikt labojumus KAUPS izveidotajās elektroniskajās veidlapās, lai novērstu netīšas kļūdas.  **Noteikumu projekts.**  Ar noteikumu projektu tiek:   1. precizēti termini – kuģu atkritumi ir visi atkritumi, ieskaitot kravu pārpalikumus, kuri rodas kuģa ekspluatācijas un kravas operāciju laikā un uz kuriem attiecas *MARPOL* konvencijas I, II, IV, V un VI pielikums, kā arī pasīvi izzvejoti atkritumi. Kuģu atkritumi uzskatāmi par atkritumiem Atkritumu apsaimniekošanas likuma izpratnē; 2. noteikumu tvērums tiek atiecināts arī uz zvejas kuģiem un atpūtas kuģiem; 3. netieša maksa tiek attiecināta uz visiem kuģiem neatkarīgi no tā, vai tie izmanto ostas atkritumu pieņemšanas iekārtas vai neizmanto un no nodoto atkritumu daudzuma, tajā skaitā pasīvi izzvejoto atkritumu un piesārņoto ūdeņu daudzuma; netieša maksa netiek piemērota izplūdes gāzu attīrīšanas sistēmu atkritumiem. To izmaksas sedz atkarībā no nodoto atkritumu veida un daudzuma; 4. ostas pārvalde nodrošina, ka ar netiešo maksu tiek segta būtiska tiešo ekspluatācijas izmaksu daļa, kas atbilst vismaz 30 % no kopējām tiešajām izmaksām par faktisku atkritumu nodošanu ostas atkritumu pieņemšanas iekārtās iepriekšējā gadā, ar iespēju ņemt vērā arī izmaksas, kas saistītas ar paredzamo satiksmes apjomu ostā nākamajam gadam; 5. noteiktas prasības atkritumu apsaimniekošanas plāniem. Citu starpā, ir svarīgi lai ostās un piestātnēs, kurās notiek kaitīgu šķidru vielu izkraušana un tvertņu pirmsmazgāšana (prewash), šī procesa apraksts būtu atainots ostas atkritumu apsaimniekošanas plānā, jo dažos gadījumos ir nepieciešama inspektora klātbūtne pirmsmazgāšanas fakta un ūdeņu nodošanas krastā fakta konstatācijai un reģistrācijai kuģa kravas operāciju žurnālā. Ostas pārvalde nodrošina, lai kuģu operatoriem un visiem ostas lietotājiem būtu publiski pieejama informācija latviešu valodā un angļu valodā par piemērotu ostas atkritumu pieņemšanas iekārtu pieejamību, kuģu atkritumu nodošanas un pieņemšanas procesu, ar to saistīto izmaksu struktūru ostā. Saskaņā ar Direktīvu, informācija jānodrošina valsts valodā un kādā no starptautiski lietotajām valodām. Tā kā jūrniecība ir globāla nozare, ko regulē MARPOL un citas starptautiskās konvencijas un IMO rezolūcijas, kā arī angļu valoda ir viena no ANO oficiālajām valodām, un tā kā Latvijas ostās ienāk kuģi no visas pasaules, tad projekta 67.punktā kā otra valoda, kurā jāsniedz informācija no atkritumu apsaimniekošanas plāniem, ir noteikta angļu valoda kā jūrniecībā visplašāk izmantotā valoda. 6. atkritumu pieņemšanas iekārtu operators nodrošina, ka tiek vākti uzraudzības dati par pasīvi izzvejoto atkritumu apjomu un daudzumu, un apkopoto informāciju nosūta VVD, kas to paziņo Eiropas Komisijai; 7. noteiktas prasības kuģu inspekcijām (vides kontrolei), nosakot, ka   VVD kuģu inspekcijas nodrošina tādā apmērā, kas atbilst vismaz 15 % no Latvijas ostās gada laikā piestājušo atsevišķo kuģu kopskaita, ko Eiropas Jūras drošības aģentūra aprēķina kā iepriekšējo trīs gadu laikā piestājušo atsevišķo kuģu vidējo rādītāju, kas paziņots SKLOIS;   1. paredzēts, ka ziņošana un informācijas apmaiņa par atkritumu nodošanu ostā notiek, izmantojot Kuģu atkritumu pieņemšanas elektronisko sistēmu (KAUPS), kas ir sasaistīta ar APUS un SKLOIS.   Kuģa kapteinis nodrošina, ka šo noteikumu 41. un 42..punktā minētā elektroniski iesniegtā informācija par kuģa atkritumu nodošanu un pieņemšanu ostā ir pieejama uz kuģa vismaz divus gadus no informācijas iesniegšanas brīža attiecīgajos kuģa žurnālos (naftas operāciju žurnālā, kravas operāciju žurnālā, atkritumu reģistrācijas žurnālā vai kuģa atkritumu apsaimniekošanas plānā) un pēc pieprasījuma to dara pieejamu kompetentajām iestādēm.  Noteikumu projekts atbilstoši Direktīvai noteic, ka “Paziņošanu par ostā nodotajiem kuģa atkritumiem veic elektroniski Starptautiskajā kravu loģistikas un ostu informācijas sistēmā saskaņā ar normatīvajiem aktiem par ostu formalitātēm.” Atbilstoši Direktīvas 13.pantā noteiktajam noteikumu projekts paredz, ka SKLOIS tiek paziņota informācija no atkritumu nodošanas kvīts un informācija no atbrīvojuma piešķiršanas sertifikāta.  Lai pilnībā un precīzi pārņemtu direktīvas prasības un tās 6. pantu “Iepriekšējs paziņojums par atkritumiem” un 2.pielikumu “Standarta formāts iepriekšēja paziņojuma par atkritumiem veidlapai,” Ministrija ir izstrādājusi Ministru kabineta noteikumu projektu “Grozījumi Ministru kabineta 2012. gada 15. maija noteikumosNr. 339 „Noteikumi par ostu formalitātēm”” (izsludināts Valsts sekretāru sanāksmē 22.07.2021., VSS-669), ar kuru tiek grozīts minēto noteikumu 4.nodaļas 45.punkts un jaunā redakcijā izteikts 1.pielikums „Paziņojums par atkritumu nodošanu.”  Noteikumu projekta pielikumi:  1. pielikums nosaka, kādas izmakas saistībā ar ostas atkritumu pieņemšanas iekārtu ekspluatāciju un administrēšanu ostas pārvalde var attiecināt uz netiešajām un tiešajām izmaksām;  2.pielikums. Atbrīvojuma piešķiršanas sertifikāts (kuģiem, kuri ir atbrīvoti no pienākuma: obligāti nodot kuģa atkritumus, maksāt obligāto maksu vai kuri ir atbrīvoti no pienākuma sniegt iepriekšēju paziņojumu par atkritumu nodošanu ostā saskaņā ar Ostu formalitāšu noteikumiem;  3.pielikums. Ziņojuma veidlapa par ostas atkritumu pieņemšanas iekārtu neatbilstību;  4.pielikums. Kuģu atkritumu nodošanas kvīts formāts;  5.pielikums. Pārskats par kuģu atkritumu pieņemšanu (tādu ostu atkritumu pieņemšanas iekārtu operatori, kas nodarbojas ar kuģu atkritumu pieņemšanu un savākšanu ostās, bet neizmanto KAUPS, katru ceturksni iesniedz pārskatu VVD);  6.pielikums. Informācija par pasīvi izzvejoto atkritumu apjomu un daudzumu. Veidlapa izstrādāta, izmantojot izstrādes stadijā esošā EK īstenošanas regulas priekšlikuma pielikumā ietverto 3.tabulu “Ziņošanas formāts par pasīvi izzvejotajiem atkritumiem”. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Valsts vides dienests, Satiksmes ministrija, Latvijas Jūras administrācija. |
| 4. | Cita informācija | Atbilstoši Direktīvas 19. pantam EK var pieņemt deleģētos aktus. EK, konsultējoties ar dalībvalstīm PRF darba grupas ietvaros, ir izstrādājusi priekšlikumus šādiem deleģētajiem aktiem (Komisijas īstenošanas regulu projektiem), kas uz 16.08.2021. vēl nav apstiprināti, par 1) pasīvi izzvejoto atkritumu datu monitoringa metodoloģiju un ziņošanas formātu; 2) par metodoloģiju pietiekamas kuģu atkritumu uzkrāšanas tilpņu ietilpības aprēķināšanai; 3) par detalizētiem elementiem Eiropas Savienības uz risku balstītā atlases mehānisma piemērošanai, lai nodrošinātu vienotas prasības inspicējamo kuģu atlasei. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Ostu pārvaldes; 2. atkritumu pieņemšanas iekārtu operatori; komersanti, kas apsaimnieko kuģu atkritumus; 3. kuģu, t.sk. jūras zvejas kuģu, kapteiņi, kuģu aģenti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes direktīva (ES) 2019/883 (2019.gada 17.aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| 1.tabula  Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | | Eiropas Parlamenta un Padomes direktīva (ES) 2019/883 (2019.gada 17.aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK. | | |
|  | | | | |
| A | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants | 1.punkts | | Pārņemts pilnībā | Neparedz stingrākas prasības |
| 2.pants | 2.punkts | | Pārņemts pilnībā | Neparedz stingrākas prasības |
| 1) | 2.1.apakšpunkts | | Pārņemts pilnībā | Neparedz stingrākas prasības |
| 2) | 2.3. apakšpunkts | | Pārņemts pilnībā | Neparedz stingrākas prasības |
| 3) | 2.3. apakšpunkts | | Pārņemts pilnībā | Neparedz stingrākas prasības |
| 4) | 2.7. apakšpunkts | | Pārņemts pilnībā | Neparedz stingrākas prasības |
| 5) | 2.4. apakšpunkts | | Pārņemts pilnībā | Neparedz stingrākas prasības |
| 6) | 2.6. apakšpunkts | | Pārņemts pilnībā | Neparedz stingrākas prasības |
| 7) | 2.8. apakšpunkts | | Pārņemts pilnībā | Neparedz stingrākas prasības |
| 8) | 2.2. apakšpunkts | | Pārņemts pilnībā | Neparedz stingrākas prasības |
| 9) | Likums par ostām, 2.pants; MK noteikumi Nr.1164 “Ostas valsts kontroles kārtība” 2.9. apakšpunkts | | Pārņemts pilnībā | Neparedz stingrākas prasības |
| 10) | 2.9. apakšpunkts | | Pārņemts pilnībā | Neparedz stingrākas prasības |
| 11) | MK noteikumu Nr.339 2.14.punkts | | Pārņemts pilnībā | Neparedz stingrākas prasības |
| 12) | 2.10. apakšpunkts | | Pārņemts pilnībā | Neparedz stingrākas prasības |
| 13) | 2.11. apakšpunkts | | Pārņemts pilnībā | Neparedz stingrākas prasības |
| 14) | 17.1.1. apakšpunkts | | Pārņemts pilnībā | Neparedz stingrākas prasības |
| 15) | 2.12. apakšpunkts | | Pārņemts pilnībā | Neparedz stingrākas prasības |
| 16) | 21.punkts | | Pārņemts pilnībā | Neparedz stingrākas prasības |
| 3.pants | 3.punkts | | Pārņemts pilnībā | Neparedz stingrākas prasības |
| 1.a) | 3.1.1., 3.1.2.apakšpunkts | | Pārņemts pilnībā | Neparedz stingrākas prasības |
| 1.b) | 3.2.apakšpunkts | | Pārņemts pilnībā | Neparedz stingrākas prasības |
| 2. | 5.punkts | | Pārņemts pilnībā | Neparedz stingrākas prasības |
| 3. | Netiks pārņemts, jo neattiecas uz Latviju. | | - | - |
| 1. pants. |  | |  |  |
| 1. | 32.punkts | | Pārņemts pilnībā | Neparedz stingrākas prasības |
| 2.a) | 8.punkts | | Pārņemts pilnībā | Neparedz stingrākas prasības |
| b) | 8.punkts | | Pārņemts pilnībā | Neparedz stingrākas prasības |
| c) | 24.punkts | | Pārņemts pilnībā | Neparedz stingrākas prasības |
| d) | 9., 10.punkts. | | Pārņemts pilnībā | Neparedz stingrākas prasības |
| 3.punkts | 33., 34.punkts | | Pārņemts pilnībā | Neparedz stingrākas prasības |
| 4.punkts | 65.punkts | | Pārņemts pilnībā | Neparedz stingrākas prasības |
| 5.punkts | 46.punkts | | Pārņemts pilnībā | Neparedz stingrākas prasības |
| 5. pants |  | |  |  |
| 1. | 56., 58., 59., 60.punkts | | Pārņemts pilnībā | Neparedz stingrākas prasības |
| 2. | 64.punkts | | Pārņemts pilnībā | Neparedz stingrākas prasības |
| 3. | 57. punkts | | Pārņemts pilnībā | Neparedz stingrākas prasības |
| 4. | 63., 67.punkts | | Pārņemts pilnībā | Neparedz stingrākas prasības |
| 5. | 68., 69.punkts | | Pārņemts pilnībā | Neparedz stingrākas prasības |
| 6. pants | 12.punkts; MK noteikumi Nr.339 | | Pārņemts pilnībā | Neparedz stingrākas prasības |
| 1. | Grozījumi MK noteikumu Nr.339 45.punktā (VSS-669) | | Pārņemts pilnībā | Neparedz stingrākas prasības |
| 1.a) | MK noteikumu Nr.339 47.1.punkts | | Pārņemts pilnībā | Neparedz stingrākas prasības |
| b) | MK noteikumu Nr.339 47.2.punkts | | Pārņemts pilnībā | Neparedz stingrākas prasības |
| c) | MK noteikumu Nr.339 47.3.punkts | | Pārņemts pilnībā | Neparedz stingrākas prasības |
| 2. | 12.punkts; MK noteikumu Nr.339 46.punkts | | Pārņemts pilnībā | Neparedz stingrākas prasības |
| 3. | MK noteikumu Nr.339 49.punkts | | Pārņemts pilnībā | Neparedz stingrākas prasības |
| 4. | MK noteikumu Nr.339 49., 50.punkts | | Pārņemts pilnībā | Neparedz stingrākas prasības |
| 7. pants |  | |  |  |
| 1. | 11., 13. punkts | | Pārņemts pilnībā | Neparedz stingrākas prasības |
| 2. | 40., 45., 14. punkts | | Pārņemts pilnībā | Neparedz stingrākas prasības |
| 3. | 42., 44. punkts | | Pārņemts pilnībā | Neparedz stingrākas prasības |
| 4. | 17.1. apakšpunkts | | Pārņemts pilnībā | Neparedz stingrākas prasības |
| 5. | 17.1.1., 17.2. apakšpunkts | | Pārņemts pilnībā | Neparedz stingrākas prasības |
| 8. pants |  | |  |  |
| 1. | 19., 20., 21. punkts | | Pārņemts pilnībā | Neparedz stingrākas prasības |
| 2. | 21. punkts | | Pārņemts pilnībā | Neparedz stingrākas prasības |
| a) | 21. punkts | | Pārņemts pilnībā | Neparedz stingrākas prasības |
| b) i) | 25.5. punkts | | Pārņemts pilnībā | Neparedz stingrākas prasības |
| ii) | 24. punkts | | Pārņemts pilnībā | Neparedz stingrākas prasības |
| c) | 21. punkta 3.rindkopa | | Pārņemts pilnībā | Neparedz stingrākas prasības |
| d) | 23. punkts | | Pārņemts pilnībā | Neparedz stingrākas prasības |
| e) | 27.punkts | | Pārņemts pilnībā | Neparedz stingrākas prasības |
| f) | 21.punkta ceturtā rindkopa | | Pārņemts pilnībā | Neparedz stingrākas prasības |
| 3. | 22. punkts | | Pārņemts pilnībā | Neparedz stingrākas prasības |
| 4. | 27. punkts | | Pārņemts pilnībā | Neparedz stingrākas prasības |
| 5. | 27. punkts | | Pārņemts pilnībā | Neparedz stingrākas prasības |
| 6. | 62.1.4., 67.4. apakšpunkts | | Pārņemts pilnībā | Neparedz stingrākas prasības |
| 7. | 54. punkts | | Pārņemts pilnībā | Neparedz stingrākas prasības |
| 9. pants |  | |  |  |
| 1. | 15., 16., 17., 27., 28. punkts | | Pārņemts pilnībā | Neparedz stingrākas prasības |
| 2 | 18. punkts | | Pārņemts pilnībā | Neparedz stingrākas prasības |
| 3. | 29. punkts | | Pārņemts pilnībā | Neparedz stingrākas prasības |
| 4 | 29., 30. punkts | | Pārņemts pilnībā | Neparedz stingrākas prasības |
| 5. | 17.1.1., 17.1.2. apakšpunkts | | Pārņemts pilnībā | Neparedz stingrākas prasības |
| 10. pants | 47., 48., 53. punkts | | Pārņemts pilnībā | Neparedz stingrākas prasības |
| 11. pants |  | |  |  |
| 1. | 54. punkts | | Pārņemts pilnībā | Neparedz stingrākas prasības |
| 2 | 55. punkts | | Pārņemts pilnībā | Neparedz stingrākas prasības |
| 3. | 55. punkts | | Pārņemts pilnībā | Neparedz stingrākas prasības |
| 4 | 49., 50. punkts | | Pārņemts pilnībā | Neparedz stingrākas prasības |
| 12. pants | MK noteikumi Nr.339 | | Pārņemts pilnībā | Neparedz stingrākas prasības |
| 13. pants |  | | Pārņemts pilnībā | Neparedz stingrākas prasības |
| 1. | MK noteikumi Nr.339 | | Pārņemts pilnībā | Neparedz stingrākas prasības |
| 2.a) | MK noteikumi Nr.339 9.punkts | | Pārņemts pilnībā | Neparedz stingrākas prasības |
| b) | MK noteikumi Nr.339  46.punkts | | Pārņemts pilnībā | Neparedz stingrākas prasības |
| c) | Projekta 41.punkts | | Pārņemts pilnībā | Neparedz stingrākas prasības |
| d) | Projekta 29.punkta 2.rindkopa | | Pārņemts pilnībā | Neparedz stingrākas prasības |
| 3. | 64.punkts (pēdējais teikums). | | Pārņemts pilnībā | Neparedz stingrākas prasības |
| 14.pants | Netiks pārņemts, attiecas uz EK kompetenci | | - | - |
| 15.pants | 66.punkts | | Pārņemts pilnībā | Neparedz stingrākas prasības |
| 16.pants. | Jūras vides aizsardzības un pārvaldības likuma 22. un 23.pants; Jūrlietu pārvaldes un jūras drošības likuma 73.pants; Atkritumu apsaimniekošanas likuma IX nodaļa. | | Pārņemts pilnībā | Neparedz stingrākas prasības |
| 5.daļa (17.- 26.pants) | Nav jāpārņem, attiecas uz EK un rīcību ES līmenī | |  | Attiecas uz EK kompetenci. VVD pārstāvji EK darba grupas ietvaros piedalās Direktīvas 19.pantā minēto deleģēto aktu izstrādē. |
| Direktīvas 2019/883 ES  1. pielikums | Projekta  58., 59., 60.punkts. | | Pārņemts pilnībā | Neparedz stingrākas prasības |
| Direktīvas 2019/883 ES  2. pielikums | Grozījumi MK noteikumu Nr.339 1.pielikumā (VSS-669) | | Pārņemts pilnībā | Nneparedz stingrākas prasības |
| Direktīvas 2019/883 ES  3. pielikums | Noteikumu projekta 41. punkts, 4. pielikums) | | Pārņemts pilnībā | neparedz stingrākas prasības |
| Direktīvas 2019/883 ES  4. pielikums | Noteikumu projekta 20. punkts, 1. pielikums) | | Pārņemts pilnībā | neparedz stingrākas prasības |
| Direktīvas 2019/883 ES  5. pielikums | Noteikumu projekta 18. punkts, 2. pielikums) | | Pārņemts pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav | | | |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei | | | | |
| 1973. gada Starptautiskā konvencija par piesārņojuma novēršanu no kuģiem, kas grozīta ar tās 1978. gada protokolu (MARPOL konvencija) un tās I, II, IV, V un VI pielikums ciktāl tie attiecas uz Direktīvā definētajiem kuģu atkritumiem. MARPOL konvencijā paredzētās saistības nav pretrunā ar jau esošajām Latvijas Republikas starptautiskajām saistībām un Direktīvas prasībām. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji tika informēti par iespēju līdzdarboties, publicējot paziņojumu par līdzdalības procesu Ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts sabiedriskai apspriešanai tika publicēts Ministrijas tīmekļvietnē 2021. gada 17. augustā. Noteikumu projekts Valsts kancelejas tīmekļvietnē ievietots 2021. gada 17. augustā. Sabiedrības līdzdalības īstenošanas procesā saņemts viedoklis un priekšlikumi no Rīgas Brīvostas pārvaldes. |
| 3. | Sabiedrības līdzdalības rezultāti | Anotācijas sadaļa tiks papildināta pēc sabiedrības viedokļu un komentāru analīzes. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, Valsts vides dienests, Latvijas Jūras administrācija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nerada institucionālas izmaiņas attiecībā uz izpildē iesaistītajām valsts pārvaldes institūcijām.  Jaunu institūciju izveide, esošu institūciju likvidācija vai reorganizācija netiek paredzēta. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Zasa, 67026910

[baiba.zasa@varam.gov.lv](mailto:baiba.zasa@varam.gov.lv)

1. **Eiropas Parlamenta un Padomes 2010. gada 20. oktobra Direktīva** 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK (OV L 283, 29.10.2010., 1. lpp. [↑](#footnote-ref-2)
2. **Eiropas Parlamenta un Padomes 2000. gada 27. novembra Direktīva 2000/59/EK par ostas iekārtām, kas paredzētas kuģu atkritumu un kravu atlieku uzņemšanai,** OV L 332, 28.12.2000, 81.lpp. [↑](#footnote-ref-3)
3. Starptautiskā konvencija par piesārņojuma novēršanu no kuģiem (konsolidētā redakcija). [↑](#footnote-ref-4)
4. E**iropas Parlamenta un Padomes 2010. gada 20. oktobra Direktīva 2010/65/ES par ziņošanas formalitātēm kuģiem, kuri ienāk dalībvalstu ostās un/vai iziet no tām, un ar ko atceļ Direktīvu 2002/6/EK,** OV L 283, 29.10.2010, 1.lpp. [↑](#footnote-ref-5)
5. **Atkritumi no izplūdes gāzu attīrīšanas sistēmām (EGCS) ir mazgājamā ūdens nogulsnes (washwater residue), atkritumi no izplūdes gāzu recirkulācijas sistēmām (EGR) ir ūdens kondensāts (bleed-off water) no šīm sistēmām.** [↑](#footnote-ref-6)
6. ### [Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu](C:\\Users\\baibaz\\Documents\\Direktivas\\atkritumi\\Kugu raditie atkritumi\\pozicija\\Nr.2\\preciozeta 30-31.05\\Eiropas Parlamenta un Padomes 2008. gada 19. novembra Direktīva 2008\\98\\EK par atkritumiem un par dažu direktīvu atcelšanu (Dokuments attiecas uz EEZ))

   [↑](#footnote-ref-7)
7. Izstrādes stadijā ir Komsijas īstenošanas regulas projekts par pasīvi izzvejoto atkritumu datu monitoringa metodoloģiju un ziņošanas formātu, kas ietverts regulas projekta pielikumā. [↑](#footnote-ref-8)
8. Eiropas Parlamenta un Padomes Regula (EK) Nr. 1221/2009 (2009. gada 25. novembris) par organizāciju brīvprātīgu dalību Kopienas vides vadības un audita sistēmā (*EMAS*), kā arī par Regulas (EK) Nr. 761/2001 un Komisijas Lēmumu 2001/681/EK un 2006/193/EK atcelšanu (OV L 342, 22.12.2009., 1. lpp.). [↑](#footnote-ref-9)
9. Avots: Aptauja EK pētījuma *Study to support the implementation of obligations set out in the Single Use Plastics and Port Reception Facilities Directives Member State Reporting & Guidance* ietvaros (2020). [↑](#footnote-ref-10)
10. Ibid, note 8. [↑](#footnote-ref-11)
11. Pieejami <https://likumi.lv/ta/id/135818-noteikumi-par-juras-zvejas-kugu-drosibu> [↑](#footnote-ref-12)
12. Likumā iekļautas tiesību normas, kas izriet no Eiropas Parlamenta un Padomes 2019. gada 5. jūnija direktīvas (ES) 2019/904 par konkrētu plastmasas izstrādājumu ietekmes uz vidi samazināšanu. [↑](#footnote-ref-13)
13. Ministru kabineta 2021.gada 18.februāra noteikumi Nr.113 “Atkritumu un to pārvadājumu uzskaites kārtība.” [↑](#footnote-ref-14)